CELEX: 62017TA0202
Language: sl
Date: 2021-06-09 00:00:00
Title: Zadeva T-202/17: Sodba Splošnega sodišča z dne 9. junija 2021 – Calhau Correia de Paiva/Komisija (Jezikovna ureditev – Natečaj EPSO/AD/293/14 za zaposlitev upravnih uslužbencev na področjih konkurenčnega prava, poslovnih financ, finančne ekonomije, ekonomike podjetij in makroekonomije (AD 7) – Nevpis na rezervni seznam – Ugovor nezakonitosti – Omejitev izbire drugega jezika natečaja na angleščino, francoščino ali nemščino – Uredba št. 1 – Člen 1d(1) Kadrovskih predpisov – Diskriminacija na podlagi jezika – Utemeljitev – Interes službe)

26.7.2021   
            
            
               SL
            
            
               Uradni list Evropske unije
            
            
               C 297/29
            
         
      Sodba Splošnega sodišča z dne 9. junija 2021 – Calhau Correia de Paiva/Komisija
      (Zadeva T-202/17) (1)
      
      (Jezikovna ureditev - Natečaj EPSO/AD/293/14 za zaposlitev upravnih uslužbencev na področjih konkurenčnega prava, poslovnih financ, finančne ekonomije, ekonomike podjetij in makroekonomije (AD 7) - Nevpis na rezervni seznam - Ugovor nezakonitosti - Omejitev izbire drugega jezika natečaja na angleščino, francoščino ali nemščino - Uredba št. 1 - Člen 1d(1) Kadrovskih predpisov - Diskriminacija na podlagi jezika - Utemeljitev - Interes službe)
      (2021/C 297/34)
      Jezik postopka: angleščina
      
         Stranki
      
      
         Tožeča stranka: Ana Calhau Correia de Paiva (Bruselj, Belgija) (zastopniki: V. Villante, G. Pandey in D. Rovetta, odvetniki)
      
         Tožena stranka: Evropska komisija (zastopniki: L. Radu Bouyon, I. Melo Sampaio in L. Vernier, agenti)
      
         Predmet
      
      Tožba na podlagi člena 270 PDEU za razglasitev ničnosti, prvič, odločbe natečajne komisije EPSO/AD/293/14 – Upravni uslužbenci (AD 7) na področjih konkurenčnega prava, poslovnih financ, finančne ekonomije, ekonomike podjetij in makroekonomije z dne 9. novembra 2015, da se ime tožeče stranke ne vpiše na rezervni seznam, sestavljen po koncu izbirnega postopka, drugič, odločbe z dne 23. junija 2016 o pregledu te prve odločbe, tretjič, odločbe z dne 22. decembra 2016 o zavrnitvi pritožbe tožeče stranke zoper prvo odločbo, in četrtič, rezervnega seznama, sestavljenega po koncu zgoraj navedenega izbirnega postopka v delu, v katerem se nanaša na področje konkurenčnega prava.
      
         Izrek
      
      
                  1.
               
               
                  Odločba komisije javnega natečaja EPSO/AD/293/14 z dne 23. junija 2016, ki jo je posredoval Evropski urad za izbor osebja (EPSO) in s katero je bila zavrnjena zahteva za pregled, ki jo je Ana Calhau Correia de Paiva vložila po tem, ko je bila z odločbo z dne 9. novembra 2015 izključena z rezervnega seznama natečaja, se razglasi za nično.
               
            
                  2.
               
               
                  V preostalem se tožba zavrne.
               
            
                  3.
               
               
                  A. Calhau Correia de Paiva nosi tretjino svojih stroškov.
               
            
                  4.
               
               
                  Evropska komisija nosi poleg svojih stroškov še dve tretjini stroškov, ki so nastali A. Calhau Correia de Paiva.
               
            
         (1)  UL C 195, 19.6.2017.